ПРОЕКТ!

### Н А Р Е Д Б А

ЗА ПРОВЕЖДАНЕ НА ПУБЛИЧНИ ТЪРГОВЕ И ПУБЛИЧНО ОПОВЕСТЕНИ КОНКУРСИ ЗА ПРЕДОСТАВЯНЕ ПОД НАЕМ И РАЗПОРЕЖДАНЕ С ОБЩИНСКО ИМУЩЕСТВО НА ОБЩИНА КАЙНАРДЖА

ГЛАВА ПЪРВА „ОБЩИ РАЗПОРЕДБИ“

1. С наредбата се уреждат условията и редът за организацията и провеждането на публични търгове и публично оповестени конкурси.
2. При условията и реда на тази наредба се провеждат:
3. публични търгове и публично оповестени конкурси за продажба на имоти и вещи - частна общинска собственост;
4. публични търгове и публично оповестени конкурси за учредяване на ограничени вещни права върху имоти - частна общинска собственост;
5. публични търгове и публично оповестени конкурси за отдаване под наем на:
   1. имоти - общинска собственост, управлявани от кмета на общината;
   2. имоти, предоставени за управление на звена на общинска бюджетна издръжка.
6. (1) Публичните търгове се провеждат с явно или тайно наддаване.

(2) Публично оповестени конкурси се провеждат на един етап.

1. (1) Решението за провеждане на публичен търг или публично оповестен конкурс съдържа:
2. наименование и описание на обекта на търга или конкурса, а при отдаване под наем и срок и основните дейности;
3. начална тръжна или минимална конкурсна цена, която при отдаване под наем е годишна, а при търг с явно наддаване и размера на стъпката;
4. изисквания към кандидатите, а при конкурси и условия;
5. вид на търга;
6. размер на депозита за участие.

(2) Решението по ал. 1 се взема от:

1. Общинския съвет за отдаване под наем на имоти - публична общинска собственост и за разпореждане с имоти и вещи - частна общинска собственост;
2. кмета на общината във всички останали случаи.

(3) Подготовката и организацията на публичните търгове или публично оповестени конкурси се извършва от Дирекция „Специализирана администрация”.

(4) Документацията за проведените публични търгове или публично оповестени конкурси се съхранява в Дирекция „Специализирана администрация” не по-малко от пет години от изтичане на срока на договорите.

ГЛАВА ВТОРА „УСЛОВИЯ И РЕД ЗА ПРОВЕЖДАНЕ НА ПУБЛИЧНИТЕ ТЪРГОВЕ“

Раздел първи „Общи правила“

1. (1) Процедурата за провеждане на търг започва със заповед на кмета на общината, която съдържа:
2. наименование и описание на предмета на търга, а при отдаване под наем - срок и основните дейности;
3. вид на търга;
4. начална цена, която при отдаване под наем е годишна, а при търг с явно наддаване и размера на стъпката;
5. изисквания към кандидатите в случаите, в които са поставени такива;
6. размер на депозита, място и срок за внасянето му;
7. мястото, деня и часа на провеждане на търга;
8. размер и начин на плащане на цената за получаване на тръжната документация, срок и място, където тръжната документация може да се получи;
9. начин на плащане на цената и изискваните обезпечения;
10. място и срок за подаване на заявленията за участие, който не може да бъде по-голям от края на работния ден, предхождащ датата на провеждане на търга;
11. времето и начина на оглед на обекта;
12. ден и час за провеждане на повторен търг, в случаите на неявяване на кандидати;
13. други условия, поставени в решението по чл. 4.

(2) Със заповедта по ал. 1 се утвърждава тръжна документация и проект на договор, като неразделна част от нея. Тръжната документация съдържа:

1. обстоятелствата по чл. 5, ал. 1 с конкретни данни за всяко от тях;
2. изчерпателен списък на документите, които следва да бъдат представени от кандидатите за участие в търга;
3. основанията, при които тръжната комисия декласира съответния кандидат/ участник.

(3) Депозитът се определя в размер до 30 (тридесет) на сто от началната тръжна цена.

(4) Стъпката на наддаване не може да бъде по-малко от 1 (едно) на сто и повече от 10 (десет) на сто от началната цена.

(5) Платената цена за тръжна документация не подлежи на връщане.

1. (1) Насрочен със заповедта по предходния член търг се обявява в срок от 3 (три) работни дни в регионални и други средства за масова информация, на специалното табло на входа на сградата на общинската администрация и на интернет страницата на общината.

(2) Търгът се провежда най-рано в 15 (петнадесет) дневен срок и най-късно в 30 (тридесет) дневен срок от датата на публикуването на обявата.

(3) Търгът се провежда от комисия в състав от 5 (петима) членове, между които председател, правоспособен юрист и двама общински съветника и минимум двама резервни членове, назначени със заповед на кмета на общината в деня на търга.

Решенията на комисията се вземат с мнозинство повече от половината от броя на членовете й. Преди провеждане на търга лицата, включени в нея, попълват декларация по образец, утвърден от кмета на общината, че не са свързано лице по смисъла на Търговския закон с кандидат в търга или с членове на неговите управителни и контролни органи или че няма частен интерес по смисъла на Закона за предотвратяване и установяване на конфликт на интереси и за опазване на търговската и служебната тайна.

(4) Търгът се провежда в условията на публичност. На него могат да присъстват журналисти и заинтересовани граждани, без да пречат на работата на комисията. Председателят на комисията може да отстрани всеки от залата, който пречи на работата на комисията.

1. (1) Кандидатите представят в деловодството на общината в запечатани големи непрозрачни пликовете заявление за участие заедно с всички документи по чл. 8 от тази наредба в срока, определен в заповедта по чл. 5.

(2) Върху плика се отбелязва името на кандидата или името на упълномощеното лице и цялостното наименование на обекта на търга.

(3) При търговете с тайно наддаване кандидатите поставят предлаганата цена (цифром и словом) в отделен малък запечатан непрозрачен плик с надпис „Предлагана цена”, поставен в големия плик на заявлението.

(4) На постъпилите пликове със заявления, се поставя входящ номер и часа на постъпването, като същите се вписват в деловодния регистър на общината.

(5) Постъпилите след крайния срок заявления за участие не се допускат до участие в търга и не се разглеждат.

(6) Всяко заявление, поставено в незапечатан или прозрачен плик или което не отговаря на изискванията на тази наредба и/ или на тръжната документация, се обявява за нередовно и кандидатът не се допуска до участие в търга.

1. (1) Към заявлението за участие в търга кандидатите прилагат следните документи:
2. за физически лица – копие от документ за самоличност;
3. за юридически лица – посочване на единен идентификационен код по чл. 23 от Закона за търговския регистър, БУЛСТАТ и/ или друга идентифицираща информация в съответствие със законодателството на държавата, в която кандидатът е установен;
4. нотариално заверено пълномощно, в случай, че кандидатът се представлява от пълномощник;
5. удостоверение, че кандидатът няма непогасени задължения за местни данъци и такси към общината с настъпил падеж;
6. удостоверение, че няма непогасени други задължения към общината;
7. документ за закупена тръжна документация;
8. документ за внесен депозит (вноска по посочена банкова сметка или в брой в касата на общината);
9. други документи, съгласно тръжната документация.

(2) В тридневен срок от провеждане на търга, комисията по чл. 6, ал. 3 може да провери верността на декларираните от спечелилия търга участник обстоятелства. При констатиране на невярна информация, участникът се декласира, а внесеният депозит не се възстановява. За спечелил търга се обявява следващият класирал се участник.

1. (1) Когато на търг с явно надаване се яви само един кандидат, а са подадени повече от едно заявления за участие, търгът се отлага с два часа и ако след този срок не се яви друг кандидат, той се обявява за спечелил на цена, равна на началната тръжна цена. Депозитите на неявилите се кандидати не се възстановяват.

(2) Когато на търг с тайно наддаване се яви само един кандидат, той се обявява за спечелил по предложената от него цена, която не може да бъде по-ниска от началната тръжна цена.

1. (1)Когато на търга не се яви кандидат, търгът се обявява за непроведен и се провежда повторно в деня и часа, посочени в заповедта по чл. 5, ал. 1.

(2) При провеждане на публичен търг едно лице може да представлява само един кандидат.

1. (1) В деня и часа, определени за провеждането на търга, председателят на комисията проверява присъствието на членовете на комисията, обявява откриването на търга и неговия предмет.

(2) В случай, че отсъства член на комисията и той не може да бъде заменен от определените резервни членове, търгът се отлага за същия час и място на другия ден.

(3) При възникване на обстоятелство, което прави невъзможно откриването или продължаването на отложения при условията на предходната алинея търг, се насрочва нов търг.

(4) В случай по предходната алинея, когато се отлага вече започнат търг поради невъзможност за продължаването му или се насрочва нов търг, обявените до този момент за спечелили участници, за отделни обекти - предмет на търга, запазват правата си.

1. (1) Председателят на комисията отваря заявленията по чл. 8 на кандидатите по реда на тяхното постъпване според регистъра, проверява документите на кандидатите и ги представя на комисията за констатиране дали са изпълнени условията за участието им в търга. Комисията не допуска до участие кандидат, когато установи:
2. непълнота на представените документи и неспазване на изискванията, посочени в тръжната документация;
3. че кандидатът има непогасени задължения към общината;
4. че е бивш наемател по договор, прекратен предсрочно от общината, поради неплащане на договорената наемна цена за един и повече месеца/ година, консумативи или неизпълнение на други задължения по договора;
5. че е бивш наемател по договор за същия обект, но го е прекратил по негово искане предсрочно, в предходната една година;
6. че е участвал в тръжна процедура за същия обект в предходната една година, спечелил е търга, но е отказал да сключи договор;
7. че е констатирано ползване на общински имот без правно основание, което към датата на търга не е уредено;
8. че кандидат, е обявен в несъстоятелност или е в производство по несъстоятелност, или е в процедура по ликвидация, а в случай, че е чуждестранно лице, намиращо се в подобно положение, произтичащо от сходна процедура, съгласно законодателството на държавата, в която е установен.

(2) Председателят на комисията обявява допуснатите до участие кандидати и тези, които по решение на комисията не се допускат до участие в търга поради неспазване на някое от условията за участие съгласно тази наредба и/ или тръжната документация, като посочва конкретното основание за това.

(3) В случай, че в резултат на декласиране на кандидат по реда на ал. 2 остане само един кандидат, търгът се провежда и той се обявява за спечелил на цена, равна на началната тръжна цена – при търг с явно наддаване и по предложената от него цена, която не може да бъде по-ниска от началната тръжна цена – при търг с тайно наддаване.

Раздел втори „Правила за провеждане публичен търг с явно наддаване“

1. (1) В началото на публичния търг с явно наддаване председателят обявява началната цена, от която започва наддаването и поканва участниците да я потвърдят и да си изтеглят чрез жребий номера за участие в търга и регистрация в протокола.

(2) Наддаването се извършва чрез гласно обявяване от участниците на последователни суми над началната цена, разграничени със звуков сигнал от председателя на комисията. Всяко увеличение на цената трябва да бъде равно на стъпката за наддаване. Наддавателните предложения се вписват в наддавателен лист.

(3) Преди третото обявяване на достигнато предложение, председателят прави предупреждение, че е последно и ако няма друго предложение, обявява приключването на наддаването със звуков сигнал.

(4) След приключване на наддаването председателят на тръжната комисия обявява участника, предложил най-високата цена, класираните на второ и трето място и закрива търга. Всички участници се разписват в листа с наддаванията.

(5) В случай, че участниците в търга, след изрична покана от председателя, не потвърдят началната цена, същите не се допускат до по-нататъшно участие, а внесените от тях депозити не се възстановяват. В случай, че никой от участниците в търга, потвърдили началната цена, след изрична покана от председателя, не обяви сума над началната цена, търгът се обявява за непроведен, поради липса на кандидати, а внесените от участниците депозити не се възстановяват.

Раздел трети „Правила за провеждане на публичен търг с тайно наддаване“

1. (1) В деня на провеждане на публичния търг, председателят на комисията отваря подадените заявления по реда на тяхното постъпване според регистъра и извършва действията по чл. 12 от наредбата.

(2) След това председателят на комисията отваря пликовете с надпис „Предлагана цена” само на допуснатите до участие в търга кандидати. Пликовете на недопуснатите кандидати не се отварят и се прилагат към документацията.

(3) Предложенията се подписват от членовете на комисията, оповестяват се гласно от председателя на комисията и се подреждат според размера на предложената цена.

(4) Участникът, предложил най-високата цена, се обявява за спечелил търга и търгът се закрива.

(5) При предложена еднаква цена от повече от един участник, посочили първа по размер цена, търгът продължава между тях с явно наддаване, като стъпката се определя от комисията в границите, посочени в чл. 5, ал. 4. Същата процедура се провежда и при съвпадение на втората цена.

Действия след приключване на търга. Сключване на договор

1. (1) За провеждането на търга и за резултатите от него комисията съставя протокол, в който посочва входящите номера на заявленията за участие на кандидатите, имената или наименованията им, обстоятелства по редовността на подадените документи, предложените цени и класираните на първо, второ и трето място. Протоколът се подписва от членовете на комисията, а при търг с явно надаване и от класираните до трето място участниците, като се прилага наддавателния лист, подписан от комисията и всички участници.

(2) В срок до 7 (седем) работни дни след провеждането на търга тръжната комисия представя на кмета протокола от търга, придружен с проект на заповед за определяне на спечелилия търга участник, цената, другите дължими плащания, срок и условията за това. Заповедта, издадена от кмета, се обявява на публично място в сградата на общинската администрация, достъпно за всички заинтересовани лица.

(3) Заповедта се съобщава на участниците в търга по реда на Административнопроцесуалния кодекс, които могат да я обжалват. Същата влиза в сила в 14 (четиринадесет) дневен срок от съобщаването й на всички участници.

(4) В срок до 7 (седем) работни дни след влизането й в сила, кметът освобождава депозитите на участниците, като депозитът на спечелилия търга, втория и третия класиран се задържат като гаранция за сключване на договор. В случай, че от участник в търга бъде подадена жалба срещу заповедта по ал. 1, кметът задържа и неговия депозит до окончателното приключване на производството по жалбата.

1. Спечелилият търга участник е длъжен да внесе цената и дължимите плащания в 14 (четиринадесет) дневен срок от влизането в сила на заповедта. Внесеният депозит при разпореждане с общинско имущество или ограничени вещни права се приспада от цената, а при наем на общинско имущество се задържа като гаранция за изпълнение на договора.
2. В срок до 7 (седем) работни дни след заплащане на цената кметът сключва договор със спечелилия търга участник и освобождава депозитите на втория и третия участник.
3. (1) В случай, че спечелилият търга откаже да заплати дължимите суми, депозитът му се задържа и кметът с нова заповед определя за спечелил участника, предложил следващата по размер цена.

(2) Ако и вторият участник след покана откаже да заплати дължимите суми и да сключи договор в определените му срокове, внесеният от него депозит се задържа в полза на Общината, а кметът с нова заповед определя за спечелил участника, предложил третата по размер цена.

(3) Спечелилите и в последствие отказали се нямат право за участие в последваш публичен търг за същия обект.

(4) Собствеността или друго ограничено вещно право върху обекта - предмет на публичния търг, се прехвърля от датата на сключване на договора. Това обстоятелство се отбелязва в договора.

(5) При необходимост договорът се вписва в Служба по вписванията за сметка на спечелилия, като при продажба имотът служебно се отписва от актовите книги на имотите - общинска собственост.

ГЛАВА ТРЕТА „УСЛОВИЯ И РЕД ЗА ПРОВЕЖДАНЕ НА ПУБЛИЧНО ОПОВЕСТЕНИ КОНКУРСИ“

1. По реда на тази глава се извършва отдаване под наем или продажба на общински имоти, отстъпване право на строеж върху общинска земя или учредяване на право на ползване върху общински имоти чрез публично оповестен конкурс, когато, освен размера на цената, се поставят специфични изисквания към предмета на сделката, като:
2. запазване предназначението на обекта или предвижданията на подробния устройствен план за имота;
3. запазване или създаване на нови работни места;
4. опазване и възстановяване на околната среда
5. влагане на инвестиции;
6. начина и срока за прехвърляне на собствеността;
7. определяне на срок, през който приобретателят не може да се разпорежда с обекта на конкурса;
8. специфични технологични, технически или естетически качества на изпълнението.
9. Конкурсите могат да бъдат присъствени или неприсъствени. В частта им за преценка на допустимостта на заявленията винаги са присъствени.
10. (1) Процедурата за провеждане на конкурса започва със заповед на кмета на общината, която съдържа:
11. наименование и описание на обекта на конкурса, а при отдаване под наем и срок и основните дейности;
12. минимална цена на обекта на конкурса, която при отдаване под наем е годишна;
13. условия на конкурса и изисквания към кандидатите;
14. вид, срок и място за провеждане за конкурса;
15. място, срокове и цена за закупуване на конкурсната документация и за подаване на заявленията на кандидатите в конкурса;
16. размер на депозита, място и срок за внасянето му;
17. време и начин за оглед на обекта.

(2) Депозитът се определя в размер до 30 (тридесет) на сто от минимална цена.

(3) Със заповедта се утвърждава конкурсната документация, приоритетните условия и проекта на договор, като част от нея. Конкурсната документация трябва да съдържа:

1. обстоятелствата по ал. 1, с конкретни данни за всяко от тях;
2. изчерпателен списък на документите, които следва да бъдат представени от кандидатите за участие в конкурса;
3. основанията, при които конкурсната комисия декласира съответния участник.
4. критериите, по които комисията ще извърши оценяването и класирането на кандидатите.

(4) Насрочен със заповедта по ал. 1 конкурс се обявява в срок от 3 (три) работни дни в регионални и други средства за масова информация, на интернет страницата на общината и на специалното табло на входа на сградата на общинската администрация.

1. (1) Конкурсът се провежда от комисия в състав минимум от 5 (петима) членове, между които председател, правоспособен юрист, икономист и резервни членове, назначени със заповед на кмета на общината. Според спецификата на предмета на конкурса в комисията могат да бъдат привличани общински съветници, външни консултанти и експерти.

(2) Член на комисията не може да бъде лице, което е свързано лице по смисъла на Търговския закон с кандидат в конкурса или с членове на неговите управителни и контролни органи или има частен интерес по смисъла на Закона за предотвратяване и установяване на конфликт на интереси. Членовете на комисията подписват декларация по образец, утвърден от кмета на общината, за наличието или липсата на обстоятелствата по предходното изречение при тяхното назначаване и за опазване на търговската и служебната тайна, както и, че ако в процеса на разглеждане на заявленията установят, че са такива - ще заявят промененото обстоятелство. При подаване на заявление от член на комисията, той се заменя с резервен или при липса на подходящ – от друг експерт, назначен със заповед на кмета на общината.

(3) Решенията на комисията се вземат с мнозинство повече от половината от броя на членовете й.

1. Публично оповестеният конкурс се провежда в 30 дневен срок от датата на публикация на обявата за конкурса.
2. Кандидатите за участие в конкурса представят заявленията си в запечатан плик, върху който се отбелязва цялостното название на обекта на конкурса, името и адреса на кандидата.
3. (1) Заявлението трябва да съдържа:
4. представяне на кандидата;
5. наименование на обекта на конкурса;
6. разработки по условията на конкурса;
7. цена и условия на плащане;
8. проект за стопанско развитие на обекта;
9. насрещни предложения на кандидата, благоприятни за организатора.

(2) Към заявлението кандидатите прилагат и следните документи:

1. за физически лица – копие от документ за самоличност;
2. за юридически лица – посочване на единен идентификационен код по чл. 23 от Закона за търговския регистър, БУЛСТАТ и/ или друга идентифицираща информация в съответствие със законодателството на държавата, в която кандидатът е установен;
3. нотариално заверено пълномощно, в случай, че кандидатът се представлява от пълномощник;
4. удостоверение, че кандидатът няма непогасени задължения за местни данъци и такси към общината с настъпил падеж;
5. удостоверение, че няма непогасени други задължения към общината;
6. документ за закупена конкурсна документация;
7. документ за внесен депозит (вноска по посочена банкова сметка или в брой в касата на общината);
8. решение на компетентния орган на юридическото лице за участие в конкурса;
9. други специфични документи съгласно конкурсната документация.

(2) Допълнения или изменения в предадени предложения не се допускат.

1. Кандидатите представят в деловодството на общината в запечатани големи непрозрачни пликовете заявление за участие заедно с всички документи по чл. 25 от тази наредба в срока, определен в заповедта по чл. 21.

(2) Върху плика се отбелязва името на кандидата или името на упълномощеното лице и цялостното наименование на обекта на конкурса.

(3) На постъпилите пликове със заявления, се поставя входящ номер и часа на постъпването, като същите се вписват в деловодния регистър на общината.

(4) Постъпилите след крайния срок заявления за участие не се допускат до участие в конкурса и не се разглеждат.

(5) Всяко заявление, поставено в незапечатан или прозрачен плик или което не отговаря на изискванията на тази наредба и/ или на конкурсната документация, се обявява за нередовно и кандидатът не се допуска до участие в конкурса.

1. (1) В деня и часа, обявен за провеждане на конкурса, на заседание на конкурсната комисия, председателят съобщава общия брой на заявленията, проверява дали пликовете отговарят на изискванията на чл. 26 и отваря пликовете по реда на тяхното постъпване.

(2) Комисията не разглежда заявления, подадени след изтичане на определения срок или подадени в незапечатан плик.

(3) Комисията отстранява от участие в конкурса кандидати:

1. чиито заявления не съдържат всички изискуеми документи;
2. чиито заявления са непълни или не отговарят на предварително обявените условия;
3. имат непогасени задължения към общината;
4. чиито заявления са подадени от лица, които са бивши наематели по договор, прекратен предсрочно от общината, поради неплащане на договорената наемна цена за един и повече месеца/ година, консумативи или неизпълнение на други задължения по договора;
5. чиито заявления са подадени от бивши наематели по договор за същия обект, но са го прекратили по тяхно искане предсрочно, в предходната една година;
6. чиито заявления са подадени от лица, участвали в конкурсна процедура за същия обект в предходната една година, спечелили са конкурса, но отказали да сключат договор;
7. чиито заявления са подадени от лица, за които е констатирано ползване на общински имот без правно основание, което към датата на конкурса търга не е уредено;
8. за които е налице някое от следните обстоятелства: са обявени в несъстоятелност или са в производство по несъстоятелност, или са в процедура по ликвидация, а в случай, че кандидатите са чуждестранни лица – се намират в подобно положение, произтичащо от сходна процедура, съгласно законодателството на държавата, в която са установени.

(4) На заседанието на конкурсната комисия се води протокол, в който се отразяват присъствието на кандидатите и направените констатации относно допуснатите до конкурса заявления, както и недопуснатите кандидати с посочване на конкретното основание. Протоколът се оповестява на присъстващите, като те се считат за уведомени. Кандидати в конкурса могат да поискат копие от него.

1. Конкурсната комисия може да поиска в определен от нея срок след изтичане на срока за подаване на заявленията писмени разяснения и/ или документи по тях. Тези разяснения не трябва да водят до изменение или допълнение на представените заявления.
2. Когато в определения срок постъпи заявление само от един кандидат или не постъпи заявление, срокът за закупуване на конкурсна документация и предаване на заявления за участие в конкурса може да се удължи по преценка на кмета на общината след предложение на комисията, като обявата се публикува повторно.
3. След допускане на предложенията, комисията пристъпва към тяхното оценяване според предварително обявените критерии.
4. (1) Комисията съставя протокол за разглеждането, оценяването и класирането на предложенията, който съдържа:
5. състав на комисията;
6. списък на подадените заявления, на отстранените от участие кандидати и основанията за това и на заявленията, допуснати до разглеждане и оценяване;
7. резултатите от разглеждането и оценяването на предложенията;
8. класиране на участниците;
9. подписи на членовете на комисията.

(2) Всеки член на комисията може да изложи в протокола особено мнение.

1. Председателят на конкурсната комисия изготвя доклад до Кмета на общината в едноседмичен срок след завършване на процедурата по чл. 27, който съдържа: мотивирано предложение за определяне на участник, спечелил конкурса, с приложена оценителна таблица, съобразно критериите за оценка на предложенията и класиране на следващите двама по ред участници (при допускане на повече от един кандидат), а в случай на липса на участници – предложение за продължаване срока за закупуване на конкурсна документация и предаване на заявления, промени в условията на конкурса или прекратяването му. Към доклада се прилагат и проекти на заповед за обявяване на участника, спечелил конкурса или за откриване на нова процедура. Съдържанието на доклада не се съобщава на кандидатите и не се разгласява в средствата за масово осведомяване.
2. (1) Кметът на общината в срок до 3 (три) работни дни от получаване на доклада с мотивирана заповед:
3. обявява участника, спечелил конкурса;
4. открива нова процедура;
5. отменя или прекратява проведената конкурсна процедура и възлага провеждането на нова.

(2) За спечелил конкурса се обявява участникът, класиран от комисията на първо място. Кметът на общината може да отхвърли всички предложения и да насрочи нов конкурс.

(3) Заповедта се съобщава на участниците в конкурса по реда на Административнопроцесуалния кодекс, които могат да я обжалват. Същата влиза в сила в 14 (четиринадесет) дневен срок от съобщаването й на всички участници.

(4) В срок до 7 (седем) работни дни след влизането й в сила, кметът освобождава депозитите на кандидатите, като депозитът на спечелилия конкурса, втория и третия класиран се задържат като гаранция за сключване на договор. В случай, че от участник в конкурса бъде подадена жалба срещу заповедта по ал. 1, кметът задържа и неговия депозит до окончателното приключване на производството по жалбата.

1. (1) Спечелилият конкурса участник е длъжен да внесе цената и дължимите плащания в 14 (четиринадесет) дневен срок от влизането в сила на заповедта. Внесеният депозит при разпореждане с общинско имущество или ограничени вещни права се приспада от цената, а при наем на общинско имущество се задържа като гаранция за изпълнение на договора.

(2) Договорът се сключва в писмена форма и в него задължително се включват условията, при които е спечелен конкурса.

(3) В случай, че спечелилият конкурса откаже да изплати дължимите суми и подпише договора, депозитът му не се възстановява и кметът, в срок не по-късно от 14 (четиринадесет) дни от изтичане на срока по ал.1, може да определи със заповед за спечелил конкурса втория класиран участник.

(4) Ако и вторият класиран участник откаже да изплати дължимите суми и подпише договор в предложените му срокове, депозитът му се задържа в полза на общината и в сроковете на ал. 3 кметът може да определи със заповед за спечелил конкурса третия класиран участник.

(5) Ако и третия класиран участник откаже да изплати дължимите суми и подпише договор, депозитът му се задържа в полза на общината и процедурата се прекратява.

ГЛАВА ЧЕТВЪРТА „АДМИНИСТРАТИВНОНАКАЗАТЕЛНИ РАЗПОРЕДБИ”

1. За нарушение на разпоредбите на тази наредба се налага глоба до 500 лева, освен ако със закон не е предвидено друго.
2. (1) Актовете за установяване на нарушенията се съставят от длъжностни лица, определени със заповед на кмета на общината.

(2) Наказателните постановления се издават от кмета на общината или от оправомощени от него лица.

1. Административнонаказателното производство се извършва по реда на Закона за административните нарушения и наказания.

ДОПЪЛНИТЕЛНИ РАЗПОРЕДБИ

1. **„Кандидат”** е лице, което е подало заявление за участие в публично оповестени търгове или конкурси.
2. **„Участник”** е лице, което е подало заявление за участие в публично оповестени търгове или конкурси и е допуснато до участие от съответната комисия.

ПРЕХОДНИ И ЗАКЛЮЧИТЕЛНИ РАЗПОРЕДБИ

1. Наредбата се издава на основание чл. 8, ал. 2 от Закона за общинската собственост и е приета с Решение № \_\_\_ по протокол № \_\_\_ от заседанието на Общински съвет – Кайнарджа на \_\_\_\_\_.201\_\_ г. и влиза в сила от деня на приемането й.
2. Започналите тръжни или конкурсни процедури се приключват по досегашния ред.
3. Наредбата за провеждане на публични търгове и публично оповестени конкурси за предоставяне под наем и разпореждане с общинско имущество на Община Кайнарджа, приета с решение № 129 по протокол № 15 от заседанието на Общински съвет – Кайнарджа на 31.07.2012 г., се отменя
4. Изпълнението на Наредбата се възлага на Кмета на Общината.